Pelenechi Manor | LekkeSlaap
Pelenechi Manor: Hooffoto's
Inkloktyd: 07:00 tot 21:00
Adres: St Andrews Straat, Witrivier, 1240, Mpumalanga
Welkom by Pelenechi Manor, 'n klassieke eiendom met 'n pragtige tuin wat op 'n stil, plattelandse paadjie net buite Witrivier geleë is. Ons fokus is regdeur op uitstekende gehalte, nie net ten opsigte van die styl en meubilering nie, maar ook betreffende gerief en diens.
Pelenechi Manor beskik oor 11 gerieflike Jewel Suites wat in die hoofgebou geleë is en 3 groot, luukse Diamond Suites wat oor die pragtige tuin uitkyk. Ons kamers is elk ingerig volgens 'n verskillende edelsteen. Elkeen het sy eie badkamer met 'n stort of 'n bad, wit linne en handdoeke, toiletware, haardroër, verwarmer, TV met 5 kanale, sommige het plafonwaaiers, sommige het lugversorging en sommige het hul eie balkon.
Elke kamer het sy eie uniek styl en dekor en is ingerig met gehalte afwerkings en skoon, wit linne. Elke kamer is geïnspireer deur 'n Afrika-edelsteen en is versier met oorspronklike kuns- en kralewerk deur plaaslike kunstenaars.
Die sitkamer is baie gerieflik en dis net die plek om te ontspan met 'n boek, 'n paar note op die klavier te speel of om ons familie se versameling antieke poppe te bewonder. 'n 200 jaar-oue riempiesbank is die fokuspunt van hierdie vertrek. Geniet 'n koeldrank by die verkoopmasjien, bekyk al die artefakte in die vertrek en aanskou die vertoonkas wat destyds aan Percy Fitzpatrick, die skepper van "Jock of the Bushveld", behoort het.
Die ruimte het 'n grasdak, tog is dit 'n binnenshuise ruimte. Dis 'n gemaklike, knus plekkie om te ontspan of 'n glasie goeie Suid-Afrikaanse wyn voor die kaggel te geniet.
Die eetkamer is reg langs die konferensiekamer geleë en dis net die plek vir afgevaardigdes om hul maaltye te geniet. Dit kan ook as 'n ontspanningslokaal gebruik word as die konferensie in groepe opgedeel word. Die eetkamer is ook waar maaltye bedien word as die weer nie saamspeel vir al fresco-etes op die dek nie. Dit het 'n lieflike kaggel en 'n geregistreerde antiekstuk: 'n 100 jaar oue-buffet met oorspronklike silwer handvatsels wat eens in die Willowmore Hotel in die Kaap gebruik is.
Die swembad is heeltemal omhein en is in die somer aan gaste beskikbaar. Die dames kan soggens deelneem aan 'n Aqua-Aerobics-klas, doen asb. navraag by die gasheer.
Die tuin is regtig asemrowend mooi. Daar is talle wandelpaadjies, plankpaadjies, groot bome en 'n groot grasperk. Om verder tot die wonder van die tuin by te dra is daar baie voëllewe, insluitend eende en 'n swaan. Jy kan hulle vanaf enige van die stil sitarea's dophou. Die tuin is die perfekte plek vir 'n troue, vieringe en kinderpartytjies. Daar is verskeie perfekte hoekies, groot bome en sagte, natuurlike lig en is enige fotograaf se droom.
4.7 uit 5van 3 resensies vir Pelenechi Manor
St Andrews Straat, Witrivier, 1240, Mpumalanga
Gaste dink Pelenechi Manor het 'n uitstekende ligging
https://travelground.imgix.net/AAEAAQAAAAAAAAAAAAAAJDI5NmZmZWQ2LWFmYTctNDQ5OC1hZWE3LTZjMTE3ZjdmYWQzNQ?w=1440&h=960&fit=crop&auto=format Vanaf R1 360 per nag (vir 2 persone) 3 5 1 5 St Andrews Street White River 1240 Mpumalanga 086 999 0018 07:00-21:00 10:00 -25.341067 31.019418